**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 8949/5334/\_\_\_\_\_.11.2019

Proiect **DECIZIA ETAPEI DE ÎNCADRARE**

**Nr. \_\_\_\_ din \_\_\_\_\_\_\_.2019**

Ca urmare a solicitării de emitere a acordului de mediu adresate de **OMV PETROM S.A.**,cu sediul în Bucuresti, sector 1, str. Coralilor, nr. 22, înregistrată la sediul Agenției pentru Protecția Mediului (APM) Dâmbovița cu nr. 8949 din 06.06.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 10.10.2019 că proiectul **”*Desfiintare constructii si instalatii – Statia de colectare, separare si distributie a titeiului Potlogi”***, propus a fi amplasat în comuna Potlogi, sat Potlogi, str. Carpenisului (DJ 401A), județul Dâmbovița, **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1.* *Caracteristicile proiectelor***

a) ***mărimea proiectului***:

In prezent, pe terenul aferent staţiei de colectare (Suprafața este de 34576 mp), se regăsesc următoarele construcţii şi instalații care necesită lucrări de desființare:

* rezervor R1 apă PSI – 3000 mc;
* rezervor R2 spălător – 3000 mc;
* rezervor R4 apă sărată – 2500 mc;
* rezervor R5 livrare CONPET – 1000 mc;
* C9 – magazie tablă – 41 mp;
* C57 – magazie tablă – 50 mp;
* C61 – magazie tablă – 41 mp;
* Reţele de conducte şi elemente amenajare incintă aferente obiectelor desfiinţate

Înainte de începerea efectivă de execuţie a lucrărilor, se vor avea în vedere lucrările de organizare de şantier, conform prevederilor legale.

* **Rezervor R1 - apă PSI – corp C1**

Rezervorul de apă PSI este o construcţie metalică circulară cu diametrul de 17,6 m, un volum de 3.000 mc şi suprafaţa construită de 243,0 mp.

Rezervorul este amplasat pe o fundaţie din beton. Accesul la partea superioară a rezervorului se realizează printr-o scară metalică inclinată în două rampe, cu balustradă metalică de protecţie şi o platformă metalică protejată cu parapet metalic de protecţie.

Rezervorul nu mai este funcţional şi este uzat moral şi fizic datorită vechimii astfel încât este necesară desfiinţarea.

* **Rezervor R2 - spălător – corp C1**

Rezervorul este o construcţie metalică circulară cu diametrul de 17,6 m, un volum de 3.000 mc şi suprafaţa construită de 243,0 mp.

Rezervorul este amplasat pe o fundaţie din beton. Accesul la partea superioară a rezervorului se realizează printr-o scară metalică înclinată în două rampe, cu balustradă metalică de protecţie şi o platformă metalică protejată cu parapet metalic de protecţie.

Rezervorul nu mai este funcţional şi este uzat moral şi fizic datorită vechimii astfel încât este necesară desfiinţarea.

* **Rezervor R5 – livrare CONPET – corp C1**

Rezervorul de livrare este o construcţie metalică circulară cu diametrul de 12,5 m, un volum de 1.000 mc şi suprafaţa construită de 122,0 mp.

Rezervorul este amplasat pe o fundaţie din beton. Accesul la partea superioară a rezervorului se realizează printr-o scară metalică înclinată în două rampe, cu balustradă metalică de protecţie şi o platformă metalică protejată cu parapet metalic de protecţie.

Rezervorul nu mai este funcţional şi este uzat moral şi fizic datorită vechimii astfel încât este necesară desfiinţarea.

* **Rezervor R4 – apă sărată – corp C8**

Rezervorul de apă sărată este o construcţie metalică circulară cu diametrul de 15,3 m, un volum de 2.500 mc şi suprafaţa construită de 184,0 mp.

Rezervorul este amplasat pe o fundaţie din beton. Accesul la partea superioară a rezervorului se realizează printr-o scară metalică înclinată în două rampe, cu balustradă metalică de protecţie şi o platformă metalică protejată cu parapet metalic de protecţie.

Rezervorul nu mai este funcţional şi este uzat moral şi fizic datorită vechimii astfel încât este necesară desfiinţarea.

* **Magazie tablă – corp C9**

Baraca metalică are un singur nivel, parter şi o formă dreptunghiulară în plan, cu dimensiunile de 4,2 m x 9,8 m.

Indicii de suprafaţă sunt:

- suprafaţa construită Ac = 41,0 mp

- suprafaţa utilă Au = 40,0 mp

Baraca este realizată cu o structură metalică formată din stâlpi şi ferme metalice de acoperiş, montate pe un postament din beton simplu de cca. 30 cm grosime, având o adâncime de cca. 10 cm faţă de cota terenului. Baraca are un acoperiş de tip şarpantă în două ape cu învelitoare din tablă ondulată. Închiderile perimetrale sunt realizate tot din foi de tablă ondulată care, datorită vechimii sunt compet degradate. Tâmplaria este metalică.

Adâncimea redusă a postamentului a condus la tasări inegale care au afectat şi structura metalică de susţinere iar lipsa lucrărilor de întreţinere a condus la apariţia ruginii pe elementele metalice ale structurii.

În aceste condiţii, având în vedere vechimea construcţiei şi gradul accentuat de degradare se propune desfiinţarea ei.

* **Magazie tablă – corp C57**

Baraca metalică are un singur nivel, parter şi o formă dreptunghiulară în plan, cu dimensiunile de 6,1 m x 8,3 m.

Indicii de suprafaţă sunt:

- suprafaţa construită Ac = 50,0 mp

- suprafaţa utilă Au = 49,0 mp

Baraca este realizată cu o structură metalică formată din stâlpi şi ferme metalice de acoperiş, montate pe un postament din beton simplu de cca. 30 cm grosime, având o adâncime de cca. 10 cm faţă de cota terenului. Baraca are un acoperiş de tip şarpantă în două ape cu învelitoare din tablă ondulată. Închiderile perimetrale sunt realizate tot din foi de tablă ondulată care, datorită vechimii sunt compet degradate. Tâmplăria este metalică.

Adâncimea redusă a postamentului a condus la tasări inegale care au afectat şi structura metalică de susţinere iar lipsa lucrărilor de întreţinere a condus la apariţia ruginii pe elementele metalice ale structurii.

În aceste condiţii, având în vedere vechimea construcţiei şi gradul accentuat de degradare se propune desfiinţarea ei.

* **Magazie tablă – corp C61**

Baraca metalică are un singur nivel, parter şi o formă dreptunghiulară în plan, cu dimensiunile de 4,0 m x 10,2 m.

Indicii de suprafaţă sunt:

- suprafaţa construită Ac = 41,0 mp

- suprafaţa utilă Au = 40,0 mp

Baraca este realizată cu o structură metalică formată din stâlpi şi ferme metalice de acoperiş, montate pe un postament din beton simplu de cca. 30 cm grosime, având o adâncime de cca. 10 cm faţă de cota terenului. Baraca are un acoperiă de tip şarpantă în două ape cu învelitoare din tablă ondulată. Închiderile perimetrale sunt realizate tot din foi de tablă ondulată care, datorită vechimii sunt compet degradate. Tâmplaria este metalică.

Adâncimea redusă a postamentului a condus la tasări inegale care au afectat şi structura metalică de susţinere iar lipsa lucrărilor de întreţinere a condus la apariţia ruginii pe elementele metalice ale structurii.

În aceste condiţii, având în vedere vechimea construcţiei şi gradul accentuat de degradare se propune desfiinţarea ei.

* **Reţele de conducte şi amenajare incintă**

Odată cu desfiinţarea obiectelor descrise anterior se vor desfiinţa şi toate reţelele de conducte, vane, etc., supraterane şi subterane, aferente acestora. De asemenea se vor desfiinţa şi racordurile electrice, acolo unde este cazul precum şi elementele aferente amenajării incintei (trotuare, alei, scări beton, etc.).

Reţeaua de conducte ce face legătura între construcţiile ce urmează a fi demolate va urma să fie şi ea desfiinţată.

**Investigarea şi remedierea terenurilor rămase în urma dezafectării construcţiilor, fac obiectul unui alt proiect.**

b) *cumularea cu alte proiecte -* nu este cazul

c) *utilizarea resurselor naturale*: pentru lucrările de remediere pe amplasment se va utiliza material completare şi pământ vegetal pentru acoperirea finală (ultimii 15 cm);

d) *producţia de deşeuri:*

*Pe perioada realizării investiției* se produc urmatoarele tipuri de deșeuri:

* deșeuri metalice rezultate din procesul de demolare;
* deșeuri de tip beton armat;
* solul contaminat, acesta va fi tratat ex situ;
* deșeuri asimilabile celor menajere (conțin hârtie, sticlă, plastic, resturi alimentare și alte deșeuri biodegradabile; sunt deșeuri nepericuloase)
* deșeuri nevalorificabile periculoase (lavete imbibate cu produse petroliere) vor fi eliminate in funcție de natura lor de operatori autorizați pentru colectarea deșeurilor periculoase.

e) *emisiile poluante, inclusiv zgomotul şi alte surse de disconfort*:

- emisiile de substanţe poluante în atmosferă generate de echipamentele folosite pentru lucrările de remediere (utilaje, maşini);

f) *riscul de accident*, *ţinându-se seama în special de substanţele şi de tehnologiile utilizate*:

- nu este cazul;

*2. Localizarea proiectului*

2.1. *utilizarea existentă a terenului*:

Terenul (S=34576 mp) este situat in intravilanul satului Potlogi, comuna Potlogi, zona unitati industriale de depozitare si transport, apartine OMV Petrom; categoria de folosinta teren: curti constructii.

2.2. relativa abundenţă a resurselor naturale din zona, calitatea si capacitatea regenerativa a acestora: nu este cazul.

2.3.capacitatea de absorbţie a mediului, cu atenţie deosebita pentru:

a) zonele umede: nu este cazul;

b) zonele costiere: nu este cazul;

c) zonele montane și cele împădurite: nu este cazul;

d) parcurile și rezervațiile naturale: nu este cazul;

e) ariile clasificate sau zonele protejate prin legislația în vigoare, cum sunt: proiectul nu este amplasat în sau în vecinatatea unei arii naturale protejate;

f) zonele de protectie speciala, mai ales cele desem nate prin Ordonanta de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare, zonele prevazute prin Legea nr. 5/2000 privind aprobarea Planului de amenajare a teritoriului national Sectiunea a III-a – zone protejate, zonele de protectie instituite conform prevederilor Legii apelor nr. 107/1996, cu modificarile si completarile ulterioare si Hotararea Guvernului nr. 930/2005 pentru aprobarea Normelor speciale privind caracterul si marimea zonelor de protectie sanitara si hidrogeologica: proiectul nu este inclus in zone de protectie speciala desemnate;

g) ariile in care standardele de calitate a mediului stabilite de legislatie au fost deja depasite: nu au fost inregistrate astfel de situatii;

h) ariile dens populate: nu este cazul;

i) peisajele cu semnificatie istorica, culturala si arheologica: nu este cazul.

*3. Caracteristicile impactului potenţial:*

a) extinderea impactului: aria geografică şi numărul persoanelor afectate; impact redus şi local numai pe durata realizării proiectului;

b) natura transfrontieră a impactului: nu este cazul;

c) marimea şi complexitatea impactului: lucrările prevăzute prin proiectul de reabilitare vor asigura o diminuare a impactului asupra mediului şi populaţiei, transformând un sit poluat în zonă de utilitate publică;

d) probabilitatea impactului: impact cu probabilitate redusă pe parcursul realizării proiectului;

e) durata, frecvenţa şi reversibilitatea impactului: impact cu durata, frecvenţa şi reversibilitate reduse datorita naturii proiectului şi măsurilor prevăzute de acesta.

*Condiţii de realizare a proiectului*

- pe parcursul execuţiei lucrărilor se vor lua toate măsurile şi se vor realiza toate lucrările necesare pentru protecţia calităţii factorilor de mediu şi prevenirea poluării accidentale;

- la executarea lucrărilor, se vor respecta normele sanitare, PSI, de protecţia muncii şi de gospodărire a apelor în vigoare;

- se vor asigura condiţii pentru depozitarea temporară a materialelor utilizate şi a deşeurilor astfel încât să nu creeze disconfort locuitorilor din zonă;

- investiţia va respecta strict proiectul şi măsurile de protecţie a mediului prevăzute de proiect, în scopul reducerii la minim a impactului asupra factorilor de mediu;

- se vor lua măsuri pentru evitarea poluării accidentale a factorilor de mediu pe toată durata execuţiei lucrărilor;

- titularul proiectului are obligaţia de a notifica în scris autoritatea competente pentru protecţia mediului despre orice modificare sau extindere a proiectului survenită dupa emiterea deciziei etapei de încadrare.

**Pentru organizarea de şantier**

Pentru realizarea lucrărilor se va amenaja o organizare de șantier amplasată cât mai aproape de locația perimetrului de sonde.

Terenul propus pentru organizarea de șantier va fi amplasat in apropierea drumului de acces pentru a facilita transportul de materiale, accesul și execuția lucrărilor.

**Descrierea lucrărilor organizării de șantier**

Pentru a permite buna desfășurare și fără întrerupere a lucrărilor de execuție propuse, se vor executa urmatoarele lucrări:

* Realizare platformă de balast pentru organizarea de șantier;
* Dezafectare platforma balast pentru organizarea de șantier, la finalizarea lucrărilor;
* Pichet de incendiu;
* Realizare imprejmuire pentru organizarea de șantier;
* Inlăturare vegetație de pe amplasament;
* Procurare și montare panou de informare;
* Pregatire acces temporar;
* Construire drum acces temporar (balast);
* Dezafectare drum acces temporar;
* Mobilizare/demobilizare echipamente, utilaje, instalație electrică de iluminat și personal, inclusiv paza șantier;
* Asigurarea energiei electrice și apa, consumate in incintă pentru organizarea de șantier;
* Colectarea selectivă și eliminarea deșeurilor menajere;
* Dezafectare împrejmuire pentru organizarea de șantier.

**Proţecţia calităţii apelor**

*După finalizarea lucrărilor*

Dupa finalizarea lucrărilor de abandonare, respectiv demolare și reabilitare teren, amplasamentul va fi redat destinației naturale.

***Pe perioada executării lucrărilor*** de demolare și reabilitare se identifică urmatoarele surse de poluare:

* ape uzate menajere rezultate din activitățile igienico-sanitare din cadrul organizării de șantier și de la punctul de lucru (in proximitatea perimetrului);
* scurgeri accidentale de produse petroliere sau uleiuri de la utilaje și autovehicule;
* intreținerea necorespunzatoare a utilajelor și autovehiculelor;
* depozitarea temporară necorespunzatoare a deșeurilor menajere și a materialelor de umplutură în exces.

**Măsuri de reducere a poluării**

In vederea prevenirii poluării apelor de suprafața și subterane, pe perioada realizării investițiilor vor fi luate următoarelele măsuri:

* in cadrul organizării de șantier și la punctul de lucru vor fi asigurate toalete ecologice; se va încheia un contract cu o firma specializată pentru întreținerea acestora; apa potabilă se asigură din recipiente imbuteliate;
* se va asigura colectarea apelor uzate menajere în bazine sau fose vidanjabile; se va încheia contract cu operatorul local pentru vidanjarea acestora și transportul până la cea mai apropiată stație de epurare sau la un punct de descărcare autorizat;
* se vor asigura materiale absorbante pentru intervenție în cazul producerii unor poluări accidentale cu uleiuri sau produse petroliere;
* în cadrul organizării de șantier se vor asigura pubele pentru colectarea selectivă a deșeurilor similare celor menajere; pentru colectarea deșeurilor va fi incheiat un contract cu operatorul de salubritate local; la finalizarea lucrărilor pământul în exces va fi transportat în locații indicate de autoritatea locală;
* asigurarea curățeniei căilor de acces din organizarea de șantier;
* reducerea timpului de mers în gol a motoarelor utilajelor și mijloacelor de transport auto;
* detectarea rapidă a eventualelor defecțiuni sau poluări atmosferice și intervenția promptă în repararea acestora;
* se va asigura intreținerea corespunzatoare a utilajelor și autovehiculelor pentru transport material de umplutură.

**Protecţia aerului**

*După finalizarea lucrărilor de abandonare a perimetrului de sonde* nu se identifică surse de poluare a aerului; terenul va fi reabilitat și redat destinației naturale.

*Pe perioada de execuție a lucrărilor* se identifică urmatoarele surse potențiale de poluanți emiși în aer:

* demolarea obiectelor de amplasament și manevrarea acestora;
* transportul solului de la sursă la locație;
* descărcarea/manipularea solului curat în ecologizarea terenului;
* utilizarea echipamentelor și autovehiculelor în cadrul procesului de demolare.

Emisiile poluante pot fi reprezentate de:

* emisii de praf rezultate în timpul demolării obiectelor de pe amplasament;
* emisiile de praf rezultate în timpul excavării solului;
* emisiile de praf rezultate în timpul spargerii betoanelor;
* emisii de praf rezultate ca urmare a dizlocării accesoriilor metalice din beton;
* emisii rezultate ca urmare a descărcării solului curat;
* particule în suspensie și poluanții specifici gazelor de eșapament rezultate de la utilajele cu care se execută operațiile și de la vehiculele pentru transportul materialelor: oxizi de azot, oxizi de carbon, oxizi de sulf, particule cu conținut de metale grele (Cd, Cu, Cr, Ni, Se, Zn) si COV.

**Măsuri de reducere a poluării**

Pentru asigurarea prevenirii poluării aerului în perioada de execuție vor fi luate urmatoarele măsuri:

* demolarea obiectelor de pe amplasament se va realiza cu utilaje și echipamente corespunzatoare;
* evitarea stocării indelungate a solului excavat;
* obiectele demolate vor fi depozitate in spații special amenajate;
* transportul solului curat se recomandă a se face cu autovehicule acoperite cu prelată;
* în perioadele secetoase, pentru a evita imprăștierea pulberilor în atmosferă se va asigura udarea periodică a materialului de umplutură de la punctul de lucru și a drumurilor de acces;
* se va diminua la minim înălțimea de descărcare a solului curat care poate genera emisii de particule;
* pe perioada realizării lucrărilor se va asigura revizia tehnică a utilajelor și autovehiculelor; la realizarea lucrărilor vor fi utilizate utilaje și autovehicule care asigura respectarea legislației în vigoare privind emisiile de noxe;
* asigurarea curațeniei căilor de acces din organizarea de șantier;
* reducerea timpului de mers în gol a motoarelor utilajelor și mijloacelor de transport auto;
* detectarea rapidă a eventualelor defecțiuni sau poluări atmosferice și intervenția promptă în repararea acestora;
  + respectarea Legii 104 din 2011 privind calitatea aerului inconjurator.

**Protecţia impotriva zgomotului**

*După finalizarea lucrărilor* nu sunt identifcate surse de poluare sonoră.

*Sursele de poluare sonoră pe perioada de realizare a investiției* sunt reprezentate de:

* utilajele și echipamentele folosite la demolarea obiectelor;
* autovehiculele folosite pentru transportul solului curat;
* utilajele folosite pentru compactare.

În timpul desfășurării activității proiectate, nivelul de zgomot echivalent măsurat în condiții legale, se va încadra în valorile limita legale cuprinse in SR 10009/1988, fapt pentru care activitățile desfășurate nu vor constitui surse de poluare fonică zonală care să producă disconfort fizic și/sau psihic.

Se estimează ca *nivelul constant de zgomot* realizat pe amplasamentul fostului perimetru de sonde va fi mic decât cel acceptat pentru incinte industriale - 65 dB(A).

* nivelul maxim al surselor de zgomot - 85 dB(a);
* nivelul maxim al zgomotului la limita amplasamentului - 65 dB(a);
* nivelul zgomotului la limita receptorilor sensibili, este imperceptibil.

Nu există poluare prin vibrații.

Obiectivul este situat la distanțe relativ mari de receptorii sensibili, astfel ca poluarea sonoră va fi practic imperceptibilă pentru populație.

**Măsuri de reducere a zgomotului și vibrațiilor**

* echipamentele și autovehiculele se recomandă a fi prevăzute cu amortizoare de zgomot;
* echipamentele mecanice trebuie să respecte standardele referitoare la emisiile de zgomot în mediu conform HG 1756/2006 privind emisiile de zgomot în mediu;
* pe perioada lucrărilor de demolare vor fi intreprinse măsuri pentru prevenirea și reducerea poluării atmosferei cu pulberi, praf sau noxe chimice prin manipularea corespunzatoare materialelor rezultate din demolare;
* vor fi luate măsuri pentru protecția impotriva zgomotului și vibrațiilor, cu respectarea prevederilor STAS 10009;
* folosirea unor utilaje și autovehicule silențioase.

**Protecţia solului**

*După finalizarea lucrărilor* de abandonare nu se identifica surse de poluare a solului; terenul va fi acoperit, nivelat și înierbat.

*In perioada de execuție* a lucrărilor se identifică urmatoarele posibile surse de poluare a solului și subsolului:

* depozitarea necorespunzatoare a obiectelor demolate;
* scurgerile accidentale de produse petroliere și uleiuri de la utilaje și autovehicule pentru transportul utilajelor;
* depozitarea necorespunzatoare a deșeurilor rezultate;
* ape uzate menajere necolectate.

**Masuri de reducere a poluării**

Inainte de inceperea demolării și a ecologizării terenului se va proceda la instruirea personalului referitor la succesiune operațiunilor, modului de utilizare a mijloacelor tehnice, sortarea, manipularea și depozitarea materialelor rezultate din demolare.

In vederea asigurării prevenirii poluării solului și subsolului pe perioada executării lucrărilor vor fi luate urmatoarele măsuri:

* amenajarea de spații special destinate deșeurilor și materialelor și deșeurilor rezultate din procesul de demolare;
* in cadrul organizării de șantier și la punctul de lucru se vor asigura cabine ecologice vidanjabile și se va incheia contract de întreținere a acestora cu firme autorizate;
* se va asigura gestionarea corespunzatoare a deșeurilor în conformitate cu legislația în vigoare; pentru colectarea deșeurilor similare celor menajere generate în cadrul amplasamentelor organizării de șantier se va incheia un contract de colectare a deșeurilor cu operatorii de salubritate din zonă; de asememenea se va asigura colectarea selelectivă a deșeurilor reciclabile generate pe amplasament de către firme specializate;
* se va menține curățenia în cadrul organizării de șantier și la zona excavației perimetrului;
* la finalizarea lucrărilor se va asigura reducerea la folosința naturală a terenurilor ocupate temporar de organizarea de șantier;
* reparațiile și intreținerea utilajelor și a autovehiculelor de transport și schimbul de ulei se va realiza in cadrul unităților specializate;
* alimentarea cu combustibil se va face de la stații de distribuție autorizate sau din rezervoare amplasate în cadrul organizării de șantier în cuve dimensionate astfel încât să poată prelua intreaga cantitate depozitata în rezervor (la capacitate maxima) in cazul unor deversări datorate unor accidente;
* se vor asigura materiale absorbante pentru situațiile de poluare accidentală cu produse petroliere sau uleiuri.

*Protecția Ecosistemelor terestre și acvatice*

*Dupa finalizare lucrărilor* se va asigura remedierea și reabilitarea perimetrului de sonde fară a fi afectate ecosistemele terestre și acvatice.

In ce privește habitatele și speciile protejate din zona perimetrului de sonde se mentionează urmatoarele:

* pe amplasament nu au fost observate habitate de tipul celor protejate și nici exemplare de flora sau faună protejate;
* amplasamentul nu se află in imediata apropiere a zonelor de hrănire, odihnă sau reproducere a speciilor protejate;
* prin graficul de lucrări s-a asigurat ca în perioada de execuiție a lucrărilor propuse prin proiect fronturile de lucru să fie cât mai reduse în așa fel incât lucrările într-un punct al amplasamentului să fie mult limitate în timp asigurând un impact cât mai redus și limitat temporal asupra zonelor limitrofe.

Odată finalizate lucrările de abandonare, impactul asupra mediului va fi pozitiv.

*Pe perioada realizării lucrărilor* au fost identificate urmatoarele surse care pot afecta ecosistemele terestre:

* terenul alocat organizării de șantier poate suferi o decopertare de sol vegetal:
* utilajele și echipamentele folosite, precum și personalul din cadrul organizării de șantier, pot genera un impact negativ asupra ecosistemelor din zona.
* Prezența omului și traficul rutier îndepartează animalele și poate genera accidente.

Se recomanda urmatoarele măsuri principale pentru protecția biodiversității:

* traseul și manevrarea mașinilor de transport materiale de umplutură să facă astfel incât să nu se aducă prejudicii zonelor verzi;
* se va asigura protejarea vegetației din zona punctelor de lucru și a organizării de șantier;
* utilizarea de utilaje și vehicule cu nivel de zgomot redus;
* depozitarea corespunzatoare a deșeurilor rezultate;
* dotarea cu materiale absorbante și intervenția promptă în cazul unei potențiale scurgeri sau descărcări accidentale de substanțe poluante;
* la finalizarea lucrărilor se va asigura aducerea la folosința naturală a terenurilor ocupate temporar de organizarea de șantier;
* pe perioada realizării lucrărilor, în perioadele secetoase, se va asigura udarea materialului de umplutură și a drumurilor de acces pentru a se limita poluarea cu pulberi a atmosferei.

***Protecția așezărilor umane și a altor obiective de interes public***

*După finalizarea lucrărilor* terenul aferent va fi readus la starea naturală având în vedere și încadrarea în peisajul zonei.

In vederea asigurării evitării producerii de disconfort populației pe perioada realizării investiției se vor lua urmatoarele măsuri:

* transportul materialelor și deșeurilor se va realiza cu autovehicule conforme;
* folosirea pe cât posibil a liniilor de centură a localităților, evitându-se astfel tranzitul prin localități;
* curațarea anvelopelor vehiculelor la ieșirea din șantier;
* transportul materialelor se va realiza cu autovehicule acoperite cu prelată;
* protejarea vegetației în jurul perimetrului de sonde și a organizării de șantier;
* readucerea amplasamentului ocupat temporar la cadrul inițial, după finalizarea lucrărilor.

**Modul de gospodărire a deşeurilor**

*După finalizarea lucrărilor* de investiții nu se generează deșeuri.

*Pe perioada realizării investiției* se produc urmatoarele tipuri de deșeuri:

* deșeuri metalice rezultate din procesul de demolare;
* deșeuri de tip beton armat;
* solul contaminat, funcție de metoda de remediere aleasă, acesta va fi tratat in situ sau ex situ;
* deșeuri asimilabile celor menajere (conțin hârtie, sticlă, plastic, resturi alimentare și alte deșeuri biodegradabile; sunt deșeuri nepericuloase).

Materialele rezultate din demolare vor fi sortate și valorificate.

Metalul rezultat ca urmare a dezafectărilor capetelor de coloana, turle etc. va fi depozitat corespunzător, într-un loc special amenajat, în vederea valorificării.

Betonul armat rezultat ca urmare a demolărilor fundațiilor, turle, utilaje, platforme, rezervoare, drumuri etc., va fi depozitat într-un spațiu special destinat acestui tip de deșeu și valorificat.

Solul contaminat excavat se va transporta la cea mai apropiată locație de eliminare/valorificare/tratare și totodată cea mai eficientă din punct de vedere al costurilor, cu respectarea legislației specifice în vigoare.

Lucrările de reparații și intreținere, schimburile de uleiuri ale utilajelor și autovehiculelor de transport se vor realiza numai în cadrul service-urilor autorizate.

Evidența gestiunii deșeurilor va fi ținută în conformitate cu HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșerile periculoase, cu modificările și completările ulterioare.

**Lucrări de rafacere a amplasamentului**

După finalizarea lucrărilor de construcție, zone ocupate temporar de proiect cu organizarea de șantier vor fi curățate și nivelate, iar terenul adus la cadrul natural, prin acoperirea cu pământ vegetal și înierbare.

**Monitorizarea**

*După finalizarea lucrărilor* – nu este cazul;

Pe perioada de realizare a lucrărilor, executantul va lua urmatoarele măsuri de organizare, dar și de monitorizare a factorilor de mediu:

* înainte de începerea lucrărilor se va elabora de către executant și aproba de către beneficiar planul de management de mediu;
* amplasarea organizării de șantier se va face în zone care să afecteze cât mai puțin factorii de mediu;
* respectarea limitelor și suprafeței destinate organizării de șantier;
* se vor organiza spații special amenajate pentru depozitarea deșeurilor rezultate din procesul de demolare/dezafectare;
* se vor lua măsuri pentru ca efectele potențiale negative datorate activităților propuse prin proiect să fie minime, prin respectarea condițiilor prevăzute in proiect;
* respectarea normelor de securitate, cât și a securității muncii;
* monitorizarea calității solului după dezafectarea sondei;
* refacerea zonelor afectate la sfârșitul lucrărilor de demolare.

După încheierea lucrărilor de remediere propuse aveţi obligaţia de a prezenta un raport care să includă buletine de analiză sol şi interpretarea acestora.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p. DIRECTOR EXECUTIV**,

**Mircea NISTOR**

|  |  |
| --- | --- |
|  | **Întocmit,** |
| **Șef Serviciu A.A.A.,**  Maria **MORCOAȘE** | consilier A.A.A., Florian **STĂNCESCU** |
| **Șef Serviciu C.F.M.,**  Elena **IVAȘCU** | consilier C.F.M., Vladescu Nicoleta |